क्यानाडामा नेपथ्यको दोस्रो कन्सर्ट
नेपथ्यको दोस्रो कन्सर्ट भ्यानकुभरमा कन्सर्टको सुरुवात ‘सा कर्णाली’ म्युजिक भिडियोबाट भएको थियो भने त्यसपछि ‘मै मरी जाउँला’ गीतलाई निरन्तरता दिएको थियो ।
काठमाडौं, असोज २१ गते । नेपथ्यको दोस्रो कन्सर्ट भ्यानकुभरमा कन्सर्टको सुरुवात ‘सा कर्णाली’ म्युजिक भिडियोबाट भएको थियो भने त्यसपछि ‘मै मरी जाउँला’ गीतलाई निरन्तरता दिएको थियो ।मञ्चमा नेपथ्य टोलीले ‘कोशीको पानी यो जिन्दगानी’बाट आफ्नो प्रस्तुति सुरु गरेको थियो । त्यसपछि ‘भेँडाको ऊन’, ‘छेक्यो छेक्यो’, ‘आँगनैभरि’ र ‘लामपाते सुरती’ सुनाइएको थियो ।कन्सर्टको दसौँ प्रस्तुतिका रूपमा ब्याण्डले ‘यो जिन्दगानी’ गीत सुनाएको थियो । दर्शक तालीकै बिच गीत प्रस्तुत गर्ने क्रममा नेपथ्यका मुख्य गायक एवम् अगुवा अमृत गुरुङले पछिल्लो एक वर्षदेखि ब्याण्डले थालेको ‘मानवताका लागि सङ्गीत’ अभियानबारे पनि बोल्नुभएको थियो ।कन्सर्टको अन्त्यतिर अमृतले ‘रेशम’ पछि ‘तालको पानी’ हुँदै ‘रातो र चन्द्रसूर्जे’ गीतमा पुगेपछि कार्यक्रम अन्त्य भएको थियो ।